Abiodun Olujimi
Abiodun Christine Olujimi (amụrụ na ụbochi iri abụọ na ise nke ọnwa iri na abụọ na afọ 1958) bụ onye ndọrọ ndọrọ ọchichi nke si na obodo Naijiria. Ọbụ onye ome iwu nke Obodo Naijiriya nke na anọchite anya gburu gburu Ekiti South ma bụrụ kwa onye osote ọchichi nke bekee kpọrọ minority whip. Ọ bụ onye ama ama maka obi ya kara aka na ihe gbasara ndọrọ ndọrọ ọchichi, usoro ọchichi nke ime odinala na ọtụtụ ihe otinyere na ihe gbasara okwu igwe nke nzisa ozi ekwe nti mgbe ọbụ onye otu bọọdụ nke ndi Nigerian Communications Commission.

Mbido Ndu Na Agụmagụ 
Amụrụ ya na ezi na ụlọ ndi ogbenye nke ndi Obodo Omuo Ekiti nke di na Ekiti Steetị. Nwa ada Olujimi gbara oke mbọ ma na edebe ego obere obere maka ihe gbasra agụmagụ akwụkwo ya site na mgbe ọgbara afọ iri na anọ mgbe obidoro rụba ọrụ ka onye na ere akwa na obodo Lagos. Agụmagụ akwụkwọ ya bidoro na ụlọ akwụkwọ Our Lady of Apostles di na Ibadan, Oyo Steetị na ụlọ akwụkwọ nke Nigerian Institute of Journalism ebe onwetere asambodo nke Diploma na afọ 1976. Biodun Olujimi ritere nzere nke Mahadum na usoro nke bekee na akpọ Political Science na nke abụọ na usoro nke Public Relations na Marketing site na Mahadum nke University of Abuja.

Ọrụ 
Nwa ada Biodun ritere uru na ọrụ nke igbasa okwu na nke onye nta akụkọ na agbanyeghi na ọbụghi ọrụ nke ọchọrọ irụ. Ọrụrụ ọrụ ka onye nta akụkọ na ụlọ nta akụkọ nke Nigerian Tribune, Nigerian Posts and Telecommunication, Nigerian Television Authority, na Delta Steel Company, Ovwian nke di na Aladja, Reflex Concept, DBN Television. Oruru ọkwa nke di elu na ụlọ akụkụ nke ndi DBN TV ka onye Nghazi site na afo 1993 ruo na 1997.

Osoro di ya bido dọwa ndọrọ ndọrọ ọchichi na afọ 1997 mgbe enyere ya ọkwa nke National Publicity Secretary nke ndi otu NCPN nke gbuo tupu obanye na otu nke ndi All Peoples Congress (APC) ebe enyekwara ya ọkwa nke National Publicity Secretary.

Na afọ 2002, Olujimi banyere na otu ndi Peoples Democratic Party (PDP) nke tinyere aka na nrite uru nke onwere na ihe gbasara ndọrọ ndọrọ ọchichi. Na afọ 2003, enyere ya okwa nke Special Assistant nke onye isi ọchichi nke Ekiti Steetị ebe osiri ji we zụo ma merie iga na ndi ome iwu nke ụlọ ala nke etiti. Na afọ 2005, aghọrọ ya ka osote onye isi ọchichi nke Ekiti Steetị tinyere onye isi ọchichi Ayo Fayose.   
Olujimi riri elu nke ebe ọdi ukwu na ihe gbasara ndọrọ ndọrọ ọchichi site na ibụ onye kọmmishọner nke na ahụ maka ihe gbasara ọrụ mmepe obodo ma bụrụ kwa onye na ahụ maka ihe gbasara ụmụ nwanyi. Na afọ 2015, ọdọrọ ma merie na okwa nke onye ome iwu nke ulo elu ma bụrụ onye ome iwu nke nochitere anya ndi Ekiti South site na otu ndi Peoples Democratic Party.

Abiodun Olujimi bụ onye amara amara ka nwanyi nke makarisiri ihe gbasara ndọrọ ndọrọ ochichi na ọbodo Naijiriya.

References 

Ụmụ nwanyi nọ na ndọrọ ndọrọ ọchichi